Vi søger en Relationship Manager med flair for juridiske problemstillinger og compliance
Danmark > Relationship Manager
Computershare er en international koncern med flere end 16.000 medarbejdere på verdensplan. Vi er verdens førende leverandør af rådgivning og projektledelse inden for administration af investorer (ejerbogsføring), insidere, generalforsamlinger og aktielønsprogrammer.
På vores danske kontor er vi 25 engagerede medarbejdere, der arbejder tæt sammen om at servicere og skabe værdi for vores kunder, som primært er børsnoterede selskaber og investeringsforeninger samt store unoterede selskaber med en bred aktionærskare.
Som Relationship Manager vil dit primære ansvarsområde være at drive og udvikle din kundeportefølje, og dit arbejde vil bestå i rådgivning og projektledelse overfor kunderne i forbindelse med administrationen af deres aktionærer og insidere samt ved afviklingen af generalforsamlinger. Vi anvender vores unikke IT-platform som udgangspunkt for vores services, og du vil dagligt være i direkte kontakt med dine kunder. Vi arbejder hele tiden på at udvikle vores platform til den bedste løsning for kunderne, og du vil derfor blev bedt om at komme med juridiske vurderinger og afprøvning af IT-platformen. Dine kundekontakter sidder typisk i spændfeltet mellem Investor Relations og Legal Department.
Stillingen giver dig god mulighed for at arbejde i dybden med relevante dele af selskabsretten, markedsmisbrugsforordningen og persondataforordningen, hvor både kunderne og rådgiverteamet vil kunne anvende dig som en troværdig sparringspartner.
Cand.Merc.Jur, Cand.Jur eller tilsvarende uddannelsesmæssig baggrund.
Erfaring med danske og EU-retlige regler indenfor persondata.
Gerne nyuddannet. Så sørger vi for den faglige ballast.
Organisationen i Danmark består af 25 dygtige og engagerede medarbejdere. Vi har en uformel omgangsform med korte beslutningsveje, samtidigt med at vi arbejder med tillid under ansvar, således at du selv har mulighed for at tilrettelægge dit daglige arbejde, men selvfølgelig med al relevant støtte fra dine kollegaer.
Forventet ansættelse snarest muligt. Ansøgning med CV skal sendes til info@computershare.dk. Hvis du har spørgsmål til jobbet, er du meget velkommen til at kontakte Head of Relationship Management Frank Nørgaard på tlf. +45 4546 0999 eller skrive til info@computershare.dk.
Ansøgningsfrist: 20. august 2018.
Computershare er verdens største og førende leverandør af investorservices. På det danske marked er vores kerneprodukter ejerbogsføring, generalforsamlingsservices og administration af aktieløn. Computershare blev grundlagt i 1978 og har været noteret på den australske fondsbørs siden 1994. I dag beskæftiger Computershare over 16.000 ansatte på verdensplan, og leverer services i flere end 20 lande til mere end 16.000 kunder.